食咗幾十年，由細食到大。最近新聞見到佢地俾人恰，加上都好耐冇食就去幫趁吓。以前只賣豆品，唔知幾時開始多咗腸粉果啲，不過老街坊例牌叫熱豆花加雙拼。之後發覺原來依家有三拼。地方依舊，一入去一丁友好易有位坐，落單到食物來唔駛點等。所有野即時「北」俾你。豆花味道依舊，夠滑，有豆香，唔落糖都夠味。普通平價豆做不到。豆腐花其實好簡單，唔駛溝米線都可以好好食。雙拼來到溫度岩岩好，唔太熱亦唔涷。咁耐以來未見過煎過龍。讚。